
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 19
din 30 ianuarie 2014
privind încetarea unui contract de închiriere
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 774/14.01.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighişoara sub nr.  27726/17.12.2013, formulată de Dârlea Rodica-Maria, cu referire la încetarea contractului de închiriere nr. 660/2006, aşa cum a fost modificat şi completat prin actele adiţionale nr. 1/2010 şi nr. 2/2011, având ca obiect lotul de teren nr. 1, în suprafaţă de 2 mp., situat în Municipiul Sighişoara, zona Cetăţii Medievale, pe care este amplasată o tonetă, motivat de faptul că este în imposibilitatea de a mai achita chiria;

Având în vedere clauzele din contractul de închiriere nr. 660/2006, aşa cum a fost modificat şi completat prin actele adiţionale nr. 1/2010 şi nr. 2/2011, cu privire la încetarea acestuia;

Având în vedere prevederile art. 555 – 566, art.  858 - 865 şi art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Legii nr. 213/1998 privind bunurile proprietate publică, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului,  înregistrat cu nr. 772/14.01.2014, prin care se propune încetarea contractului de închiriere nr. 660/2006, aşa cum a fost modificat şi completat prin actele adiţionale nr. 1/2010 şi nr. 2/2011, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” şi „b” şi (9), art. 45 (3), art. 115 (1) lit. „b’’ şi  a art. 123 (1) din Legea nr. 215/2001, Legea Administraţiei Publice Locale, republicată, cu modificările şi completările ulterioare,
H O T Ă R Ă Ş T E:

Art. 1. (1) Se aprobă, cu data adoptării prezentei, încetarea contractului de închiriere nr. 660/2006, aşa cum a fost modificat şi completat prin actele adiţionale nr. 1/2010 şi nr. 2/2011, încheiat cu I.I. Dârlea Rodica Maria, având ca obiect lotul de teren nr. 1, în suprafaţă de 2 mp., situat în Municipiul Sighişoara, zona Cetăţii Medievale, pe care este amplasată o tonetă, motivat de faptul că chiriaşul este în imposibilitatea de a mai achita chiria.

Art. 2. Prezenta hotărâre se va comunica către I.I. Dârlea Rodica Maria, cu sediul profesional în Municipiul Sighişoara, str. Târgului, nr. 15.

Art. 3. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art.4. Prin grija d-rei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  



Oprean Petru 

Contrasemnează/Avizat pentru legalitate

         SECRETAR,



         Anca Fleşariu

Prezenta s-a difuzat astfel:

 1 ex. dos. hotărâri;

 1 ex. dos. şedinţă;

 1 ex. Instituţia Prefectului - Judeţul Mureş;

 1 ex. Primar;

 1 ex. Viceprimar;

 1 ex. Secretar;
 1 ex. Direcţia economică;
 1 ex. Direcţia Administrarea Patrimoniului;
 1 ex. Arhitectul Şef;
 1 ex. I.I. Dârlea Rodica Maria
10 ex. 
A.F./G.V.
